## Izmjene i dopune javnobilježničkog poslovnika

### NN 151/2005 (23.12.2005.), Izmjene i dopune javnobilježničkog poslovnika

# MINISTARSTVO PRAVOSUĐA

**2945**

Na temelju članka 169. stavka 2. Zakona o javnom
bilježništvu (»Narodne novine« br. 38/94 i 82/94)
donosim

## IZMJENE I DOPUNE

### JAVNOBILJEŽNIČKOG POSLOVNIKA

Članak 1.

U javnobilježničkom poslovniku (»Narodne novine«
broj 38/94, 82/94 i 37/96) u članku 6. stavku 1. iza toč.
3) dodaje se nova točka 4) koja glasi:

»4) upisnik za ovrhu »Ovrv«.«

Dosadašnja točka 4) postaje točka 5) te se
mijenja i glasi:

»5) upisnike povjerenih poslova »UPP«. Ovi
upisnici pored opće oznake »UPP« označit će se i točnim nazivom konkretnog suda
odnosno nazivom druge vlasti koji su posao povjerili javnom bilježniku. Sudovi
će se dodatno označiti kraticama: općinski oznakom »OS«, županijski oznakom
»ŽS«, trgovački »TS,« a tijela uprave kraticom »UPR«.«

Dosadašnje točke 5), 6) i 7) postaju točke 6),
7) i 8).

Članak 2.

U članku 7. stavak 1. mijenja se i glasi:

»(I) Upisnici se i depozitna knjiga iz točke 1.,
2., 4., 5. i 7. članka 6. ovoga Poslovnika ukoričuju, stranice označuju rednim
brojevima, a listovi jamstvenikom prošiju.«.

U stavku 2. rečenica prva mijenja se i glasi:
»Upisnike i depozit­nu knjigu iz toč.
1., 2., 4., 5. i 7. članka 6. ovog Poslovnika ovjerava predsjednik Komore.«.

Iza stavka 3. dodaje se novi stavak 4. koji
glasi:

»(4) Za sve upisnike, osim upisnika povjerenih
poslova »UPP«, vodi se Zajednički abecedni imenik.«.

Dosadašnji stavak 4. postaje stavak 5.

Članak 3.

U članku 8. stavak 5. mijenja se i glasi:

»(5) Upisi u upisnike u novoj kalendarskoj
godini započet će se uvijek na novoj stranici, a upisi u zajednički imenik u
novoj godini započet će se uvijek u novi zajednički imenik.«

U stavku 7. iza riječi: »u upisniku« stavlja se
točka, a ostali dio rečenice briše se.

Stavak 8. i 9. brišu se.

Članak 4.

Članak 9. mijenja se i glasi:

Ispunjeni upisnik i depozitna knjiga će se
zaključiti na način da će javni bilježnik ispod posljednjeg rednog broja upisa
podvući crvenom olovkom crtu, staviti bilješku o ukupnom broju obavljenih upisa
za tu godinu, brojkom i slovima. Ispod te bilješke upisat će datum sastavljanja
bilješke, potpisati je i ovjeriti pečatom.

Članak 5.

Članak 10. mijenja se i glasi:

»Kad ispuni pojedini imenik, javni će bilježnik
imenik zaključiti na način da će ovjeriti zaključenje imenika stavljanjem
datuma prestanka korištenja, svoj potpis i pečat na zadnjoj stranici imenika.«

Članak 6.

U članku 12. stavak 1. mijenja se i glasi:

(1) Upisnik o ovjerama i potvrdama (članak 74.
stavak 6., članci 75. i 76., članak 77. stavak 3., članak 82. i članak 116.
stavak 1. točka 2. Zakona o javnom bilježništvu) sadrži rubrike za upis
sljedećih podataka: redni broj, nadnevak ovjere ili potvrde, prezime, ime i
adresa stranke, odnosno naziv ili tvrtka i sjedište stranke, potpis odnosno rukoznak stranke, naznaka je li potpis ili rukoznak priznat ili dan pred javnim bilježnikom, način
utvrđivanja istovjetnosti stranke, vrsta ovjere ili potvrde, naziv isprave i
izdavatelja s brojem i nad­nev­kom pod kojim je
isprava izdana od izdavatelja, naznaka iznosa naplaćene pristojbe s naznakom
tarifnog broja iz Zakona o javnobilježničkim pristojbama, naznaka iznosa
obračunate javnobilježničke nagrade s naznakom članka iz Javnobilježničke
tarife, te primjedbu (obrazac broj 5). Javni će bilježnik na dnu svake
ispunjene stranice staviti svoj potpis i pečat.

U stavku 4. iza riječi: »napisana« dodaju se
riječi: »ukoliko se ne radi o hrvatskom jeziku«.

Članak 7.

Iza članka 13. dodaje se naslov i novi članak
koji glase:

*»Upisnik za ovrhu »Ovrv«*

Članak 13a.

Upisnik ovrha »Ovrv«
sadrži rubrike za upis sljedećih podata­ka: redni
broj, nadnevak primitka, prezime, ime i adresa, odnosno naziv/tvrtka i sjedište
ovrhovoditelja i ovršenika, vrsta i naziv
vjerodostojne isprave, iznos tražbine, nadnevak donošenja rješenja, nadnevak
primitka prigovora, tko je izjavio prigovor, naznaku pravodobnosti prigovora,
nadnevak dostave spisa sudu i naziv suda, nadnevak ovršnosti, primjedba
(obrazac broj 5a).

Članak 8.

U članku 18. stavku 1. redni broj »14.«
zamjenjuje se brojem »13.a«.

Članak 9.

U članku 18. a. u stavku 1. iza rednog broja
»13.« dodaje se redni broj »13.a.«, a broj »19« se zamjenjuje brojem »18«.

U stavku 2. posljednja rečenica briše se.

Stavak 3. briše se.

Stavak 4. mijenja se i glasi:

»Javni bilježnik koji upisnike, knjige i evidencije
vodi u elektron­skom obliku, nije dužan iste voditi i
ručno«.

Članak 10.

U članku 29. stavku 1. iza riječi »upisan«
dodaje se zarez i tekst koji glasi: »a ako se radi o povjerenom poslu i oznaka
suda ili druge vlasti prema članku 6. toč. 5. ovog
Poslovnika«.

Iza rečenice prve dodaje se nova rečenica druga
koja glasi:

»Pored ovih oznaka na spisu, iznad oznake iz
javnobilježničkog upisnika, stavit će se i poslovni broj tijela iz predmeta
povjerenog posla.«

Dosadašnja rečenica druga postaje rečenica
treća.

Članak 11.

U članku 55. stavku 2. obrazac dosadašnjeg
upisnika pod red­nim brojem 5, mijenja se u obliku,
sadržaju i veličini, a iza njega se dodaje obrazac novog upisnika s rednim
brojem 5a, dok se iza obrasca štambilje pod rednim brojem 25, dodaju obrasci za
nove štambilje pod rednim brojevima 25a i 25b«.

Izmijenjeni obrazac upisnika pod rednim brojem 5
i obrazac novog upisnika pod rednim brojevima 5a, te obrasci novih štambilja
pod rednim brojevima 25a i 25b, iz stavka 1. ovog članka daju se u prilogu ovih
izmjena i dopuna Javnobilježničkog poslovnika i čine njegov sastavni dio.

Članak 12.

U članku 67. u stavku 6. riječ »sudskog«
zamjenjuje se s riječju »javnobilježničkog«.

Članak 13.

U članku 69. stavak 1. mijenja se i glasi:

»(1) Pečati i žig javnog bilježnika su okruglog
oblika i sadrže grb Republike Hrvatske, naziv »Republika Hrvatska«, naziv
»javni bilježnik«, ime i prezime javnog bilježnika i naziv mjesta u kojem je
službeno sjedište javnog bilježnika.«

U stavku 3. riječ »Žig« zamjenjuje se s riječju
»Pečat za vosak«.

Članak 14.

U članku 70. stavku 3. iza točke 19. dodaju se
točke 20. i 21. koje glase:

»20) za izdavanje Rješenja o ovrsi na temelju
vjerodostojne isprave (obrazac 25a);

21) za izdavanje potvrde pravomoćnosti i
ovršnosti Rješenja o ovrsi na temelju vjerodostojne isprave (Obrazac 25b).

Članak 15.

U članku 87. u stavku 5. iza postojeće rečenice
dodaje se nova koja glasi:

»Spisi u vezi povjerenog posla, koje javni
bilježnik prema odred­bama posebnog zakona, zadržava samo
u prijepisu, čuvaju se 5 godina računajući od isteka godine u kojoj je
povjereni posao okončan i izvorni spis vraćen vlasti koja je javnom bilježniku
posao povjerila.«.

Članak 16.

Izmijenjeni obrazac pod rednim brojem 5, novi
obrasci pod red­nim brojevima 5a, 25a i 25b, iz
članka 11. ovih Izmjena i dopuna poslovnika primjenjuju se od 1. siječnja 2006.
g, a javni će bilježnik s upisima u izmijenjeni Upisnik o ovjerama i potvrdama
započeti tek po ispunjenju posljednje stranice i zaključenju Upisnika o ovjerama
i potvrdama koji na taj dan bude u uporabi.

Članak 17.

Ove Izmjene i dopune Javnobilježeničkog
poslovnika stupaju na snagu osmog dana od dana objave u »Narodnim novinama«.

Klasa: 701-01/05-01/141

Urbroj: 514-06-02/I-05-1

Zagreb, 23. studenoga 2005.

Ministrica

**Vesna Škare Ožbolt**, v. r.

OBRASCI I ŠTAMBILJE

Godina 20\_\_\_\_

*Obrazac br. 5* (čl. 12. JBP) UPISNIK O OVJERAMA I POTVRDAMA

Stranica broj \_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Redni broj | Datum | PODACI O STRANKAMA:    Prezime i ime,   naziv/tvrtka, adresa/sjedište    potpis/rukoznak stranke | Potpis/rukoznak, priznat ili dan | Istovjetnost ustanovljena |
| 1 | 2 | 3 | 4 | 5 |
|  |  |  |  |  |
|  |  |  |  |  |

Dimenzije 215 × 300
mm                    *lijeva
stranica*

                                         Stranica
broj \_\_\_\_\_\_\_\_\_\_\_

|  |  |  |  |
| --- | --- | --- | --- |
| Vrsta ovjere ili potvrde uz oznaku isprave s brojem, datumom i nazivom izdavatelja | Pristojba plaćena, koliko i po kojem tar. br. ZJP-a | Nagrada obračunata, koliko i po kojem čl. JBT-a | Primjedba |
| 6 | 7 | 8 | 9 |
|  |  |  |  |
|  |  |  |  |

 Dimenzije 215 × 300
mm     Potpis i pečat javnoga bilježnika:

*desna stranica*

Godina 20\_\_\_

*Obrazac br. 5a* (čl. 1a. JBP) UPISNIK ZA OVRHU

|  |  |  |  |  |  |
| --- | --- | --- | --- | --- | --- |
| Redni broj | Datum primitka | Prezime, ime i adresa, odnosno naziv/tvrtka i sjedište | | Vrsta i naziv vjerodostojne isprave | Iznos tražbine |
|  |  | Ovrhovoditelja | Ovršenika |  |  |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

Dimenzije 215 × 300
mm                    *lijeva
stranica*

Stranica broj \_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Datum donošenja rješenja | Datum primitka prigovora | Tko je izjavio prigovor | Naznaku pravodo-  bnosti prigovora | Datum dostave spisa sudu i naziv suda | Datum ovršnosti | Pri-  mjedba |
| 7 | 8 | 9 | 10 | 11 | 12 | 13 |
|  |  |  |  |  |  |  |
|  |  |  |  |  |  |  |

Dimenzije 215 × 300
mm                          *desna stranica*

Obrazac br. 25a
(članak 70. stavak 3. toč. 20 JBP)

RJEŠENJE O OVRSI NA TEMELJU VJERODOSTOJNE
ISPRAVE

 ![](dodatni/356273.gif)

Obrazac br. 25b
(članak 70. stavak 3. toč. 21 JBP)

POTVRDA PRAVOMOĆNOSTI I OVRŠNOSTI

![](dodatni/356274.gif)

Izmjene i dopune, NN 151/2005-2945